Записник од

Состанок на групата за **ФИЛМСКА ПИСМЕНОСТ**

наМрежата за медиумска писменост

28.02.2022 год

|  |
| --- |
| **Втор состанок** одржан на платформата **"Zoom"****28.02.2022 год (понеделник  ) во 11:00 часот**Предлог Дневен ред (испратен по емаил до членовите на ден 25.02.2022 год)1. Усвојување на записникот од првиот/иницијален состанок одржан на ден 27.12.2021 год.
2. Предлози, мислења, сугестии од членовите на работната група ( како и од новите членови на групата кои се приклучија во тековната 2022 год) поврзани со темите опфатени во почетниот/иницијален состанок.
3. Информации поврзани со мапирање на активностите кои биле реализирани во делот на филмската едукација и филмска писменост за период од 2018-2021, како и информации поврзани со идни веќе дефинирани активности во ова поле за 2022 год
4. Разно

**На Работната група за филмска писменост од нејзиното гормирање на ден 15.12.2021 год. до 28.02.2022 и се приклучија три (3) нови членки и тоа: Мими Ѓоргоска Илиевска- експерт во делот на филмското наследство и филмската дејност, Марија Џиџева -дизајнер на програма за филмска едукација и режисер и Кинотека на РСМ -јавна институција (преставник Миранда Ала Речи)**  |
| **Присутни членови на работната група на состанокот:** |
| Даниела Станковска Плачковска, Агенција за филм (АФ)Сашо Богдановски, Агенцијата за аудио и аудиовизуелни медиумски услуги (АВМУ)Владимир Стојчевски, Интернационалниот Универзитет Еуропа Прима (ЕСРА)Панде Ефтимов, Младински Образовен Форум (МОБ)Димитар Димоски, Фокус ПокусДарко Башевски, Планет ММими Ѓоргоска Илиевска, експерт за заштита на аудиовизуелното наследство и филмска дејностМарија Џиџева, дизајнер на програма за филмска едукација и режисерМиранда Ала Речи, Кинотека на РСМАна Алексовска, Институтот за комуникациски студии (ИКС) |

Даниела Станковска Плачковска го отвори состанокот. Таа најнапред изрази задоволство за поголемото присуството, како и за зголемување на бројноста на членовите дел од Работнат група. Состанокот започна согласно дневниот ред.

1. По првата точка, записникот беше едногласно усвоен.
2. По однос на втората точка присутните (вклучувајќи ги членовите кои не беа во можност да се приклучат на првиот состанок и новите членови кои се приклучија во тековната 2022 год.) немаа нови предлози, мислења и сугестии поврзани со веќе опфатените и разговараните теми на иницијалниот состанок
3. По однос на третата точка, кординаторот на групата ги извести членовите дека од формирање на групата до овој втор состанок ги следи тековите и настаните во делот на медиумската писменост при што забележува дека постои отсуство на повеќе информации поврзани со филмската писменост и нејзиниот позитивен импакт во делот на неформалното и формалното образование, иако дизајнерите на програми (реализирани од филмскиот, односно аудиовизуелниот и културниот сектор, како и активности на јавните институции од оваа област) со своите активности се присутни како на централно, така и на регионално ниво. Во дискусијата вооедно се говореше и за постоењето на европски инструменти (не се формално усвоени, но сепак се на ниво на препораки кои ги следат европските земји) кои го дефинираат опсегот на филмската писменост (дефиниција и цели), идентификуваат заеднички збир од вештини и знаења кои може да се стекнат преку филмското образование, даваат насоки за реализација на програми преку користење на прирачници, алатки и сл. Исто така во однос на мапирањето беа детектирани одредени медолошки предизвици во делот на опсегот на прашања кои треба да бидат опфатени. Дискусијата по основ на ова ги опфати сите членови, кои согласно своето искуство и делокруг на работа опфатија повеќе сегменти значајни за понатамошниот тек на работење на групата, но вооедно значајни и за самото маприрање. Новите членки дадоа информации за нивните веќе реализирани активности, нивните мислења во однос на овие нови размисли на опфат и нивните идни активности кон кој се стремат да бидат реализирани (овие дискусии го опфатија филмското наследство, публикација на литература во делот на филмската писменост како и дизајнирани програми (веќе реализирани и нови) и нивните предизвици). Од преставникот на Планет М беше насочено дека потребна е поголема соработка, споделување на искуства, како и ресурси меѓу дизајнерите на програми.Од преставникот на ИКС беше исто дадено информација во делот на она кое позитивно влијае врз самата филмска едукација како мотивација која поактивно ќе ги вклучи младите, исто така насочи дека ќе помогнат во метолошките предизвици согласно нивните разположливи материјали и искуство. Преставникот на МОБ насочи дека добро е вооедно ширењето на опсегот да опфати и одредени препораки. Оваа дискусија вооедно опфати и други теми кои сами посебе се наметнаа и беа дел од четвртата точка разно.

Исто така беше споделен ексел документ кој опфаќаше само основни информации за прашалник преку кој ќе биде спроведено мапирањето.

Заклучоци:

* Мапирање на активности кои биле реализирани во делот на филмска едукција и филмска писменост да го прошири својот опсег. Во првиот дел да се опфатат информации за поимање во европски рамки на медиумската писменост и филмската писменост и европската инструменти за филмско образование (рамка за филмско образование ) во кои се опфатени информации за позитивните импакти од користење на аудиовизуелни дела, односно филмови во рамките на формалното и неформалното образование на европско ниво. Вториот дел да опфати мапирањето на активности за филмска едукација/ писменост кои веќе биле реализирани на територијата на нашата земја. Третиот дел да опфати заклучни согледувања и идни препораки.
* Сите членови во периодот кој следи согласно своите знаења, искуство и мислења да дадат предлози за унапредување на прашалникот (ексел документот)